காத்தோர்ன் மூஞ்சூறு

காத்தோர்ன் மூஞ்சூறு (Gathorne's shrew) அல்லது காத்தோர்ன் வெள்ளைப் பல் மூஞ்சூறு (குரோசிடுரா காத்தோர்னி ) என்பது சோரிசிடே குடும்பத்தைச் சேர்ந்த ஒரு பாலூட்டி சிற்றினமாகும். இது வட இந்தியாவில் மட்டுமே காணப்படும் அகணிய உயிரி ஆகும்.

வகைப்பாட்டியல்
இந்த சிற்றினத்தின் மாதிரிகள் 1913ஆம் ஆண்டிலேயே சேகரிக்கப்பட்டிருந்தாலும், இந்த சிற்றினம் முதன்முதலில் ஒரு நூற்றாண்டுக்குப் பிறகு, 2013இல் விவரிக்கப்பட்டது. இது இங்கிலாந்து விலங்கியல் நிபுணர் காதோர்ன் காதோர்ன்-ஹார்டி, கிராண்ட்புரூக்கின் 5வது ஏர்ல் ஆகியோரின் நினைவாக பெயரிடப்பட்டது.

பரவல் மற்றும் வாழ்விடம்
இது இந்தியாவின் மேற்கு இமயமலையில் இருந்து, உத்தராகண்டம்,இமாச்சலப் பிரதேசத்தின் மூன்று இடங்களில், 2,743–3,353 மீட்டர்கள் (8,999–11,001 அடி) கடல் மட்டத்திலிருந்து உயரத்தில் மட்டுமே இருப்பது அறியப்படுகிறது. இது மேற்கு இமயமலை ஆல்பைன் புதர் மற்றும் புல்வெளி சுற்றுச்சூழல் பகுதியைச் சேர்ந்த புற்கள், பால்சம்கள் மற்றும் ரோடோடென்ட்ரான்கள் கொண்ட திறந்தவெளியில் வாழ்கிறது. மற்ற இடங்களில், இது மேற்கு இமயமலை அகன்ற இலை காடுகளின் சுற்றுச்சூழல் பகுதியில் வாழ்கிறது. ஆனால் ஆல்பைன் புதர் நிலத்தை எல்லையாகக் கொண்டுள்ளது.

பாதுகாப்பு நிலை
இந்த இனத்திற்கு அச்சுறுத்தல்கள் இருப்பது குறித்து எதுவும் தெரியவில்லை. மேலும் இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் தரவுகள் போதாது சிற்றினமாக வகைப்படுத்தப்பட்டுள்ளது. இதன் வகை இருப்பிடத்திற்கு அருகில் எந்த கிராமங்களோ அல்லது சாகுபடியோ இல்லை.

மேற்கோள்கள்

பகுப்பு:இந்திய அகணிய உயிரிகள்
பகுப்பு:இந்தியப் பாலூட்டிகள்
பகுப்பு:மூஞ்சூறு